**A XII. kerületi Hegyvidék Sportegyesület**

**Adatkezelési tájékoztatója**

**I. Az adatkezelési tájékoztató célja**

A természetes személyeknek a személyes adatok kezelése tekintetében történő védelméről és az ilyen adatok szabad áramlásáról szóló Európai Parlament és Tanács (EU) 2016/679 rendelete (a továbbiakban: **Rendelet**), illetve az Információs önrendelkezési jogról és az információszabadságról szóló 2011. évi CXII. törvény előírja, hogy az Adatkezelőknek megfelelő intézkedéseket kell hozniuk annak érdekében, hogy az érintettek részére a személyes adatok kezelésére vonatkozóan előzetes tájékoztatást nyújtsanak, azt tömör, átlátható és érthető formában biztosítsák, illetve, hogy elősegítsék az érintettek jogainak a gyakorlását. Jelen tájékoztató ezt a célt szolgálja.

**II. Az Adatkezelő megnevezése**

E tájékoztatás kiadója, egyben az Adatkezelő a jelen fejezetben megjelölt jogi személy.

Elnevezés: XII. Kerületi Hegyvidék Sportegyesület

Székhely címe: 1122. Budapest, Városmajor u. 29/b

Nyilvántartási szám: Fővárosi Törvényszék: 0100/Pk.60379/1999

Adószám: 18239421-1-43

(a továbbiakban: **Adatkezelő**).

**III. Az Adatkezelő tevékenysége**

Az Adatkezelő célja az egészség megőrzése, az egészséges életmódra nevelés, valamint széleskörű szabadidős tevékenység feltételeinek kialakítása és fejlesztése.

Az Adatkezelő tevékenységei e cél megvalósítása érdekében a következők:

* Tagjai számára szakosztályi keretek között a versenyzésre való felkészítés, a versenyeztetés, a kiegészítő sportolás, a hazai és a nemzetközi sportéletben való részvétel biztosítása. Az önkormányzati sportkoncepció megvalósításának segítése, az önkormányzati sportszervekkel való együttműködés.
* A diák-, és szabadidősport élénkítése, és versenysport események szervezése.
* a természet védelmére és megóvására történő nevelés, a környezetvédelem fontosságának tudatosítása, a természetvédelem életmóddá válásának elősegítése.
* Sportkapcsolatok létesítése, ápolása, fejlesztése, sportiskola létrehozása.
* A volt MOM Sportklub szakosztályainak összefogása, tevékenységük segítése (a szabadidősport és versenysport területén).
* Sportolási lehetőség biztosítása a kerület lakóinak, az önkormányzat és egyéb, az egyesületet támogató szervezetek dolgozói részére.

**IV. Az adatkezelés célja**

**Önkéntes hozzájáruláson alapuló adatkezelés**

Az Adatkezelő, mint sportegyesület tagjainak és az egyesület által szervezett versenyeken résztvevőknek (továbbiakban: Érintettek) önkéntes, tájékozott és határozott hozzájárulása alapján:

* az egyesületi tagok azonosíthatósága személyes adataikkal, a tagok adatainak nyilvántartása (tagnyilvántartás vezetése),
* a tagok egyesületi tevékenységének nyilvántartása,
* a folyamatos kapcsolat és tájékoztatás feltételeinek biztosítása,
* a tagok részére orvosi vizsgálat szervezése a szakosztályvezető döntése alapján,
* a tagokat megillető kedvezmények, szolgáltatások biztosításához a jogosultságok ellenőrzésének lehetővé tétele,
* a versenyeken résztvevők esetében a résztvevő azonosítása, a részvételhez szükséges személyes adatok és elért eredmények nyilvántartása,
* külön hozzájárulás alapján hírlevelek küldése a tagok elektronikus és /vagy postai címére,
* verseny eredmények, elismerések nyilvántartása és közzététele.

**Az Adatkezelővel kapcsolatba kerülő egyéb személyek adatkezelése**

Az Adatkezelővel vevőként, szállítóként, vagy hatósági személyként kapcsolatba kerülők részéről megadásra kerülhetnek kapcsolattartói személyes adatok, melyeket az Adatkezelő kapcsolattartás, szerződés teljesítése, és teljesítésének érvényesítése céljából, az Érintettek hozzájárulása alapján és az adatokat megadó felelőssége mellett kezeli.

**Jogi kötelezettségen alapuló adatkezelések**

Az Adatkezelő jogi kötelezettség teljesítése jogcímén, törvényben előírt adó és számviteli kötelezettségek teljesítése (könyvelés, adózás) céljából kezeli a vevőként, szállítóként vele üzleti kapcsolatba lépő természetes személyek törvényben meghatározott adatait. A kezelt adatok az általános forgalmi adóról szóló 2017. évi CXXVII. tv. 169.§, és 202.§-a alapján különösen: adószám, név, cím, adózási státusz, a számvitelről szóló 2000. évi C. törvény 167.§-a alapján: név, cím, a gazdasági műveletet elrendelő személy vagy szervezet megjelölése, az utalványozó és a rendelkezés végrehajtását igazoló személy, valamint a szervezettől függően az ellenőr aláírása; a készletmozgások bizonylatain és a pénzkezelési bizonylatokon az átvevő, az ellennyugtákon a befizető aláírása, a személyi jövedelemadóról szóló 1995. évi CXVII. törvény alapján: vállalkozói igazolvány száma, őstermelői igazolvány száma, adóazonosító jel.

**V. A kezelt adatok köre**

Az Adatkezelő az egyes Érintettek vonatkozásában a jelen fejezetben felsorolt adatokat kezeli.

Egyesületi tagok esetében:

* név, születési név,
* lakcím,
* anyja neve,
* születési hely, idő,
* állampolgárság,
* email cím,
* telefonszám,
* adószám,
* személyi igazolvány szám, lakcímkártya szám,
* útlevélszám, útlevél másolat,
* képviselője neve, címe, telefonszáma, e-mail címe,
* iskola neve, címe, igazgató neve,
* versenyengedély nyilvántartási szám,
* sportorvosi engedély és érvényessége,
* testsúly, magasság,
* felszereléshez kapcsolódó adatok (mezméret, cipő méret, stb.),
* szükség esetén bankszámlaszám,
* TAJ szám,
* versenyzői minősítések,
* versenyeredmények, elismerések.

Az egyesület által szervezett versenyeken résztvevők esetében:

* név,
* születés éve,
* lakcím,
* mobil telefonszám, e-mail cím (csak versenyeken),
* egyesületi tagság.

Kapcsolattartók esetében:

* kapcsolattartók neve,
* telefonszáma,
* e-mail címe.

**VI. Az adatkezelés időtartama**

Az Adatkezelő az Érintettek adatait a következő időtartamban kezeli:

a. egyesületi tagok esetében a tagsági viszony kezdetétől a tagsági viszony megszűnéséig,

b. versenyen való résztvevők esetén az Adatkezelő megszűnéségi, az Érintett törlési kérelmének teljesítéséig,

c. kapcsolattartók esetén a jogviszony, kapcsolat megszűnéséig, vagy a törlési kérelem teljesítéséig,

d. jogi kötelezettség esetén a jogalapot adó jogviszony megszűnését követő 8 évig.

Az egyesület tagjai tagságuk megszűnéséig nem kérhetik adataik törlését. A tagság megszűnésekor, a törlési kérelem megküldésekor az Adatkezelő a megszűnést illetve kérelem beérkezését követő 15 napon belül törli az Érintett adatait.

**VII. Az adatfeldolgozó**

Az Adatkezelő a birtokába került személyes adatokat tovább nem dolgozza fel, ezért adatfeldolgozásra megbízást nem ad.

**VIII. Az adatokhoz való hozzáférés**

A személyes adatokhoz a következő személyek rendelkeznek hozzáféréssel:

a. egyesületi tagok esetében az egyesület elnöke, esetleges főtitkára, valamint az adott sportág szakosztályvezetője és edzői,

b. versenyen való résztvevők esetén az egyesület elnöke, esetleges főtitkára, valamint a versenyrendezők, az adott sportág szakosztályvezetője és edzői,

c. kapcsolattartók esetén az egyesület elnöke, esetleges főtitkára, valamint az adott sportág szakosztályvezetője,

d. jogi kötelezettség esetén a jogalapot adó jogviszony esetén az egyesület elnöke, esetleges főtitkára, valamint a jogviszonnyal érintett szakosztályvezetők.

**IX. Az adatkezelés technikai információi, információ biztonság**

Az Adatfeldolgozó kifejezetten úgy állítja fel és tartja fenn belső szervezetét, és olyan szükséges műszaki és szervezési intézkedéseket hoz, hogy megfeleljen az adatvédelmet érintő követelményeknek, ideértve különösen az alábbiakat:

* személyes adatok álnevesítése és titkosítása;
* képesség a feldolgozó rendszerek és szolgáltatások folyamatos bizalmas jellegének, integritásának, rendelkezésre állásának és ellenálló képességének biztosítására;
* képesség a személyes adatok elérhetőségének és az azokhoz való hozzáférésnek időben történő visszaállítására fizikai vagy műszaki incidens esetén;
* eljárás a feldolgozás biztonságának biztosítására szolgáló műszaki és szervezeti intézkedések hatékonyságának és megfelelőségének rendszeres teszteléséhez, felméréséhez és értékeléséhez.

Az Adatkezelő gondoskodik arról, hogy a személyes adatok feldolgozásával foglalkozó minden közreműködőjét gondosan válassza ki, azok titoktartási kötelezettséget vállaljanak (vagy álljanak megfelelő jogszabályi titoktartási kötelezettség alatt) és ismerjék meg a vonatkozó adatvédelmi rendelkezéseket.

Az Adatkezelő a számára átadott minden adathalmazt és adathordozót, valamint az ezekről készült minden másolatot biztos helyen tárolja és gondoskodik arról, hogy azokhoz harmadik fél ne férhessen hozzá.

Az Adatkezelő a személyes adatok kezeléséhez a szolgáltatás nyújtása során alkalmazott informatikai eszközöket úgy választja meg és üzemelteti, hogy a kezelt adat:

• az arra feljogosítottak számára hozzáférhető (rendelkezésre állás);

• hitelessége és hitelesítése biztosított (hitelesség);

• változatlansága igazolható (adatintegritás);

• a jogosulatlan hozzáférés ellen védett (bizalmasság) legyen.

Az Adatkezelő az adatokat megfelelő intézkedésekkel védi a jogosulatlan hozzáférés, megváltoztatás, továbbítás, nyilvánosságra hozatal, törlés vagy megsemmisítés, valamint a véletlen megsemmisülés ellen. A védelem eszközei a mindenkori technikai fejlettségnek megfelelő műszaki, szervezési, szervezeti, programozási, jogi intézkedések, amelyek a védelem tárgyának a különböző veszélyforrásokból származó kárt okozó hatásokkal, szándékokkal szembeni megóvását elősegítik, illetve biztosítják, és az adatkezeléssel kapcsolatban jelentkező kockázatoknak megfelelő védelmi szintet nyújtanak.

Az Adatkezelő az adatkezelés során

• megőrzi

* a titkosságot: megvédi az információt, hogy csak az férhessen hozzá, aki erre jogosult;
* a sértetlenséget: megvédi az információnak és a feldolgozás módszerének a pontosságát és teljességét;

• biztosítja a rendelkezésre állást: gondoskodik arról, hogy amikor a jogosult használónak szüksége van rá, valóban hozzá tudjon férni a kívánt információhoz, és rendelkezésre álljanak az ezzel kapcsolatos eszközök.

Az adatok tárolása, kezelése Microsoft irodai alkalmazások segítségével történik, melyek hozzáférési jelszavakkal, képernyővédő alkalmazásával kerülnek megvédésre. Az Adatkezelő számítástechnikai rendszerei és más adatmegőrzési helyei az Adatkezelő székhelyén, valamint a szakosztályvezetőknél és edzőknél lévő számítástechnikai eszközökön találhatók meg. A felhasználó fiókhoz tartozó jelszavakat az arra jogosultsággal rendelkező IT szolgáltató, illetve annak munkatársa osztja ki, aki a rá vonatkozó szerződésben szabályozott bizalmassággal kezeli azokat.

Az adatokat tároló eszközök, a szerver és a szerver-kliens közötti kommunikációs csatorna is több szinten védve van az illetéktelen behatolás ellen. Továbbá az eszközöket és a szervert erős tűzfal és a kártékony vírusok ellen telepített szoftverek védik.

Az adatokról az Adatkezelő székhelyén heti rendszerességgel biztonsági mentés készül, melyet az Adatkezelő saját külső adattárolóján tárol.

Az adatokat tartalmazó adattároló eszközök őrzéséről, biztonságos tárolásáról, szükség esetén elzárásáról az adott eszköz használója köteles gondoskodni, az adattároló eszközökről a dokumentumokat kizárólag szükség esetén, adatátadás céljából lehet kinyomtatni, és azokat fokozott gondossággal kell kezelni, kizárólag az arra jogosult számára lehet átadni.

Az adatokat tartalmazó dokumentumok postázása esetén gondoskodni kell a küldemény lezárásáról és megfelelő címzéséről, annak érdekében, hogy illetéktelen kezébe ne juthasson.

**X. Tájékoztatás az Érintett jogairól**

**Előzetes tájékozódáshoz való jog**

Az Érintett jogosult arra, hogy az adatkezeléssel összefüggő tényekről és információkról az adatkezelés megkezdését megelőzően tájékoztatást kapjon. (Rendelet 13-14. cikk)

**Az Érintett hozzáférési joga**

Az Érintett jogosult arra, hogy az Adatkezelőtől visszajelzést kapjon arra vonatkozóan, hogy személyes adatainak kezelése folyamatban van-e, és ha ilyen adatkezelés folyamatban van, jogosult arra, hogy a személyes adatokhoz és a Rendeletben meghatározott, kapcsolódó információkhoz hozzájusson. (Rendelet 15. cikk).

**A helyesbítéshez való jog**

Az Érintett jogosult arra, hogy kérésére a Adatkezelő indokolatlan késedelem nélkül helyesbítse a rá vonatkozó pontatlan személyes adatokat. Figyelembe véve az adatkezelés célját, az Érintett jogosult arra, hogy kérje a hiányos személyes adatok – egyebek mellett kiegészítő nyilatkozat útján történő – kiegészítését. (Rendelet 16. cikk).

**A törléshez való jog („az elfeledtetéshez való jog”)**

Az Érintett jogosult arra, hogy kérésére az Adatkezelő indokolatlan késedelem nélkül törölje a rá vonatkozó személyes adatokat, ha a Rendeltben meghatározott indokok valamelyike fennáll. (Rendelet 17. cikk)

**Az adatkezelés korlátozásához való jog**

Az Érintett jogosult arra, hogy kérésére az Adatkezelő korlátozza az adatkezelést, ha a rendeltben meghatározott feltételek teljesülnek. (Rendelet 18. cikk)

**Az adathordozhatósághoz való jog**

A Rendeletben írt feltételekkel az Érintett jogosult arra, hogy a rá vonatkozó, általa az Adatkezelő rendelkezésére bocsátott személyes adatokat tagolt, széles körben használt, géppel olvasható formátumban megkapja, továbbá jogosult arra, hogy ezeket az adatokat egy másik Adatkezelőnek továbbítsa. (Rendelet 20. cikk)

**A tiltakozáshoz való jog**

Az Érintett jogosult arra, hogy a saját helyzetével kapcsolatos okokból bármikor tiltakozzon személyes adatainak a Rendelet 6. cikk (1) bekezdésének e) pontján (az adatkezelés közérdekű vagy az Adatkezelőre ruházott közhatalmi jogosítvány gyakorlásának keretében végzett feladat végrehajtásához szükséges) vagy f) pontján (az adatkezelés az Adatkezelő vagy egy harmadik fél jogos érdekeinek érvényesítéséhez szükséges) alapuló kezelése ellen, ideértve az említett rendelkezéseken alapuló profilalkotást is. Ebben az esetben az Adatkezelő a személyes adatokat nem kezelheti tovább, kivéve, ha az Adatkezelő bizonyítja, hogy az adatkezelést olyan kényszerítő erejű jogos okok indokolják, amelyek elsőbbséget élveznek az Érintett érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak.

Ha a személyes adatok kezelése közvetlen üzletszerzés érdekében történik, az Érintett jogosult arra, hogy bármikor tiltakozzon a rá vonatkozó személyes adatok e célból történő kezelése ellen, ideértve a profilalkotást is, amennyiben az a közvetlen üzletszerzéshez kapcsolódik.

Ha a személyes adatok kezelésére a Rendelet 89. cikk (1) bekezdésének megfelelően tudományos és történelmi kutatási célból vagy statisztikai célból kerül sor, az Érintett jogosult arra, hogy a saját helyzetével kapcsolatos okokból tiltakozhasson a rá vonatkozó személyes adatok kezelése ellen, kivéve, ha az adatkezelésre közérdekű okból végzett feladat végrehajtása érdekében van szükség. (Rendelet 21. cikk)

**Automatizált döntéshozatal egyedi ügyekben, beleértve a profilalkotást**

Az Érintett jogosult arra, hogy ne terjedjen ki rá az olyan, kizárólag automatizált adatkezelésen – ideértve a profilalkotást is – alapuló döntés hatálya, amely rá nézve joghatással járna vagy őt hasonlóképpen jelentős mértékben érintené. (Rendelet 22. cikk)

**Korlátozások**

Az Érintett jogosult arra, hogy kérésére az Adatkezelő korlátozza az adatkezelést jogszabályban meghatározott feltételek teljesülése esetén. (Rendelet 23. cikk)

**Az Érintett tájékoztatása az adatvédelmi incidensről**

Ha az adatvédelmi incidens valószínűsíthetően magas kockázattal jár a természetes személyek jogaira és szabadságaira nézve, a Adatkezelő indokolatlan késedelem nélkül tájékoztatja az Érintettet az adatvédelmi incidensről. (Rendelet 34. cikk)

**A felügyeleti hatóságnál történő panasztételhez való jog (hatósági jogorvoslathoz való jog)**

Az Érintett jogosult arra, hogy panaszt tegyen egy felügyeleti hatóságnál – különösen a szokásos tartózkodási helye, a munkahelye vagy a feltételezett jogsértés helye szerinti tagállamban –, ha az Érintett megítélése szerint a rá vonatkozó személyes adatok kezelése megsérti a Rendeletet. (Rendelet 77. cikk)

**A felügyeleti hatósággal szembeni hatékony bírósági jogorvoslathoz való jog**

Minden természetes és jogi személy jogosult a hatékony bírósági jogorvoslatra a felügyeleti hatóság rá vonatkozó, jogilag kötelező erejű döntésével szemben, vagy ha a felügyeleti hatóság nem foglalkozik a panasszal, vagy három hónapon belül nem tájékoztatja az Érintettet a benyújtott panasszal kapcsolatos eljárási fejleményekről vagy annak eredményéről. (Rendelet 78. cikk)

**Az adatkezelővel vagy az adatfeldolgozóval szembeni hatékony bírósági jogorvoslathoz való jog**

Minden Érintett hatékony bírósági jogorvoslatra jogosult, ha megítélése szerint a személyes adatainak a rendeletnek nem megfelelő kezelése következtében megsértették a rendelet szerinti jogait. (Rendelet 79. cikk)

**XI. Az Érintett kérelmének előterjesztése, intézkedések a kérelem alapján**

Az Érintettek kérelmüket előterjeszthetik

• írásos formában az Adatkezelő címére,

• elektronikus úton az info@hegyvideksport.hu e-mail címre megküldve.

Az Adatkezelő indokolatlan késedelem nélkül, de mindenféleképpen a kérelem beérkezésétől számított egy hónapon belül tájékoztatja az Érintettet a jogai gyakorlására irányuló kérelme nyomán hozott intézkedésekről. Szükség esetén, figyelembe véve a kérelem összetettségét és a kérelmek számát, ez a határidő további két hónappal meghosszabbítható.

Ha az Adatkezelőnek megalapozott kétségei vannak a kérelmet benyújtó természetes személy kilétével kapcsolatban, további, az Érintett személyazonosságának megerősítéséhez szükséges információk nyújtását kérheti.

Amennyiben az Adatkezelő a kérelem teljesítését elutasítja, az erről szóló tájékoztatás tartalmazza a megtagadás jogalapját és az Érintett jogorvoslati lehetőségeit.

Az Adatkezelő minden olyan címzettet tájékoztatnak a helyesbítésről, törlésről vagy adatkezelés-korlátozásról, akivel, illetve amellyel a személyes adatot közölték, kivéve, ha ez lehetetlennek bizonyul, vagy aránytalanul nagy erőfeszítést igényel.

Az Érintett az adatkezelésre vonatkozó panaszával a jogalkotó által kinevezett hatósághoz vagy a lakóhelye vagy tartózkodási helye szerinti törvényszékhez fordulhat.

**Elfogadva az Egyesület 2019. február …. napján megtartott közgyűlésén**

**Hatályos: 2019. január 1. napjától**

**XII. Kerületi Hegyvidék Sportegyesület**